Diana Morant

**Diana Morant Ripoll** (Gandia, Valentziako Erkidegoa, 1980ko ekainaren 25a) Valentziako telekomunikazio-ingeniaria eta politikaria da. 2023ko azaroan Espainiako Gobernuko Zientzia, Berrikuntza eta Unibertsitate ministroa izan zen.  

Espainiako Langile Alderdi Sozialistan hasi zuen ibilbide politikoa, 2011ko ekainaren 11n. Gandiako alkatea izan zen 2015eko ekainaren 13tik 2021eko uztailaren 11ra. Valentziako Diputazioan ere diputatua izan zen 2015eko uztailetik 2017ko maiatzera. 

PSPVko idazkari lokala izan zen Gandian 2014an. Valentziako Diputazioko diputatu ere izan da 2015eko uztailetik 2017. urteko maiatzera. 2021eko uztailaren 12an, Espainiako Gobernuko Zientzia eta Berrikuntzako ministro lanetan hasi zen.Zientzia eta Berrikuntza ministro lanetan hasi zen 2021eko uztailean eta Espainiako Langile Alderdi Sozialistako (PSOE) Zientzia, Berrikuntza eta Unibertsitate idazkaria ere urte berean. 2024ko martxoan PSPV-PSOEren idazkari nagusia, eta kargua hartzen zuen lehen emakumea izan zen. 
## Bizitza 
Diana Morant bi ahizpetan zaharrena zen familia batean jaio zen. Haurtzaroan Gandiako Korea auzoaren eta Gandia hondartzaren artean bizi izan zen, familiarekin denboraldi luzeak ematen zituen lekuan. Oinarrizko Hezkuntza Orokorra (OHO) ikasi zuen Gandiako Abat Solà ikastetxe kontzertatu erlijiosoan eta, geroago, Batxilergo Bateratu Balioanitza (BBB) eta Unibertsitatera Bideratzeko Ikasturtea (UBI) egin zituen Gandiako Maria Enríquez Institutuan. Valentziako Unibertsitate Politeknikoan Telekomunikazio Ingeniaritza ikasi zuen, eta 2007an lortu zuen titulua. 

### Politika ibilbidea 
Hiru urtez enpresa pribatuan ingeniari lanetan aritu ondoren, 2011ko otsailean Gandiako orduko alkate Jose Manuel Orengo Pastorrek Gandiako PSPV-PSOEren hautagaitzako kide izateko gonbidatu zuen 2011ko maiatzaren 24ko udal hauteskundeetan. Hautagaitzan, 5. postuan geratu zen hauteskunde zerrendan. Hauteskunde haietan, PSPV-PSOEk 10 zinegotzi lortu zituen, eta Gandiako Udaleko zinegotzi izendatu zuten ofizialki 2011ko ekainaren 11n. 2011tik 2015erako legealdian, oposizioan erregidorea izan zen.
[ezkerrera|thumb|[Josefa Frau|Pepa Frau, Morant, Zapatero eta Ximo Puig.|256x256px]]
2014ko maiatzean Jose Manuel Orengok, orduan Gandiako PSPV-PSOEko idazkari nagusia zenak, atzera pausoa eman eta alderdiko idazkaritza nagusiari uko egiten ziola iragarri zuen. Diana Morant, orduko Antolakuntza idazkaria, 2014ko ekainean aukeratu zuten Gandiako sozialisten idazkari nagusi.

2014ko urrian, Diana Morantek bere hautagaitza aurkeztu zuen PSPVk alkate izateko hautagaiak aukeratzeko abian jarri zuen primarioen prozesurako. Berea izan zen aurkeztutako hautagaitza bakarra, eta beraz, PSPV-PSOEko alkategai izendatu zuten Gandiako 2015eko maiatzeko hauteskundeetarako. 

2015eko udal hauteskundeetan PPk 12 zinegotzi, PSPV-PSOEk 7, Més Gandia koalizioak 5 eta Ciudadanosek 1  lortu zituen. Hiru aste geroago, 2015eko ekainaren 13an, inbestidura saioan, Diana Morantek PSPV-PSOEko zinegotzien, Més Gandiaren eta Ciudadanoseko zinegotziaren babesa lortu zuen, horrela Gandiako alkatetza lortuz, PPren gehiengo absolutuan lau urteko gobernuari amaiera emanda. 

Diana Morant Gandiako bigarren emakume-alkatea izan zen, eta alkate gisa hiriko osoko bilkurako buru izan zen pertsonarik gazteena. 2015eko uztailean, Safor-Valldigna eskualdeak proposatu zuen, PSPV-PSOEren zuzendaritza nazionalaren eta Ximo Puig idazkari nagusiaren bermearekin, probintziako diputatu gisa; geroago, Jorge Rodríguez Gramage buru zuen probintziako gobernu berrian Mankomunitateen eta Eskualdekatzearen diputatu ordezkaria izendatu zuten. 2017ko maiatzean  diputatu-dimisioa eman zuen, Gandiako alkatetzan egindako lanean zentratzeko. 

Alkate izan zen garaian, Gandía Valentziako Kultur Hiriburu izendatu zuten, eta Valentziako Generalitateko Conselleria d'Educació, Investigació, Cultura i Export erakundeak sari hori ematen zuen lehen aldia izan zen. 2017ko ekainaren 22an Major de Gandía plazan inaugurazio ekitaldia izan zuen hiriburutza horrek. 

Diana Morant Ripollek errepikatu zuen PSPV-PSOEren Gandiako alkategai gisa eta 2019ko maiatzaren 26an egindako hauteskundeetan, bera buru zuen hautagaitza sozialista izan zen bozkatuena herrian. Hiriko hauteskundeak irabazten zituen pertsonarik gazteena bihurtu zen. Hauexek izan ziren emaitzak: 

2019ko ekainaren 15ean Diana Morant Ripoll izendatu zuten Gandiako alkate, 15 botoko gehiengoarekin (PSPVko 11 zinegotzi eta Compromís Més Gandia Unidako 4). Concerte del Serpis izenez bataiatutako akordioaren arabera, Gandiako alkateak 15 zinegotziko gobernua zuzendu zuen, hiriaren historia demokratikoaren zabalena, inbestiduran bere alde bozkatu zuten bi alderdiek osatutakoa. 

2021eko uztailaren 12an Pedro Sánchez Gobernuko presidenteak Espainiako Gobernuko Zientzia eta Berrikuntza ministro izendatu zuen, karguan Pedro Duque ordezkatuz. 

## Sariak eta kondekorazioak 
* Iparrizarraren ordenako Gurutze Handiko Dama. (Suediako Erresuma, 2021).  

## Erreferentziak 
## Kanpo estekak